Gimtuvės

Gimtuvės – senovės baltų naujagimio įvedimo į šeimą apeigos, vėliau pritapusios prie bažnytinių krikštynų apeigų.Lietuvių gimtuvių papročiai. Visuotinė lietuvių enciklopedija. Nuoroda tikrinta 2024-03-29.

Dar XX a. pirmos pusės lietuvių gimtuvių papročiuose buvo apeigų, susipynusių su senovės tikėjimu. Svarbi pribuvėjos atliekamų funkcijų gimtuvių metu buvo naminis krikštas. Ji vos gimusį kūdikį nieko nelaukdama turėjo pakrikštyti. Šis reikalavimas yra išlikęs ir šiandieninėje bažnyčios praktikoje. Naminį krikštą atlikti namuose mokė kunigai, tad pribuvėjos krikštas galiojo. Paprastai naujagimio vardas buvo nekeičiamas.Vyšniauskaitė A., Kalnius P., Paukštytė R. Lietuvių šeima ir papročiai. Vilnius: Mintis, 2008 m. Nors senovėje iki krikšto kūdikis buvo vadinamas laikinu vardu.

Gimdymas Lietuvos kaime vyko be kvalifikuotos medikų pagalbos iki XX a. vidurio. 1930 m. visoje Lietuvoje pradėti steigti sveikatos centrai. Nuo 1950 m. jau daugelis moterų gimdė medicinos įstaigose. Pamažu nunyko ir gimtuvių tradicijos pribuvėjas pakeitus akušerėmis.Paukštytė, Rasa. Gimtuvės ir krikštynos Lietuvos kaimo gyvenime. Vilnius: Diemedis, 1999 m.

 Taip pat skaitykite 
 Krikštynos
 Vardadienis

 Šaltiniai 

Kategorija:Šventės
Kategorija:Lietuvių papročiai